Piața Unirii din Cluj-Napoca

Piața Unirii din Cluj, mai demult Piața Regele Matia, (în maghiară Mátyas Király tér), este punctul zero al municipiului Cluj-Napoca. Descriere Actuala Piață a Unirii a constituit miezul orașului medieval Cluj, grupat în jurul Bisericii Sf. Mihail. Zidurile cetății medievale delimitează centrul istoric al orașului. Piața este cea mai mare ca dimensiune (cca. 220m pe 160m) din vechile piețe aflate în centrul și sud-estul Europei. Există piețe de dimensiuni mai mari, dar acestea s-au format mult mai târziu. Istoric, este cea de-a doua piață a Clujului, după Piața Mică (actuala Piața Muzeului), în Evul Mediu, fiind denumită Piața Mare, spre a fi deosebită de cealaltă piață, Piața Mică. În ultima parte a secolului XIX numele i-a fost schimbat în Piața Principală, denumire care nu a rămas pentru mult timp. În prima parte a secolului XX piața a fost denumită Piața Regele Matia (Mátyas Király tér), după numele lui Matia Corvin. După 1980 piața a fost numită Piața Unirii, nume pe care îl poartă și acum. Între 1952-1980 denumirea i-a fost schimbată în Piața Libertății. Colocvial mai este denumită și Piața Mare sau simplu Centru. În mijlocul pieței se află Biserica Sf. Mihail și Statuia lui Matia Corvin. Laturile pieței conțin mai multe clădiri celebre: astfel pe latura estică se află Palatul Bánffy, care adăpostește acum Muzeul de Artă și cele 2 clădiri construite în oglindă, de la care pornește strada Iuliu Maniu. Pe latura sudică se află clădirea fostei primării și cea a Băncii Naționale. La colțul sud-vestic se află clădirea Hotelului Continental, ridicată la 1894. După revoluție, piața a devenit principalul punct financiar-comercial al orașului. Printre mărcile care au închiriat spații în Piața Unirii se numără, Adidas, United Colors of Benetton, Reebok, Outwear, Steillmann. Totodată s-au deschis reprezentanțe ale Băncii Transilvania, Citibank, Alpha Bank, BRD, Bank Leumi.Piața urmează a fi supusă unui proces de refacere și transformare în zonă pietonală, alături de latura nordică a Bulevardului Eroilor. La data de 29 septembrie 2008 au început lucrările la amenajarea vestigiilor romane din fața Statuii lui Matia Corvin, aceasta reprezentând prima din cele patru faze ale refacerii pieței. Obiective turistice Statuia lui Matia Corvin Biserica Sf. Mihail Casa Parohiei Romano-Catolice Sf. Mihail Palatul Bánffy Palatul Jósika Palatul Rhédey Palatul Wass Clădirea fostului hotel New York Biserica Evanghelică Luterană Note Bibliografie Lukacs Jozsef - Povestea „orașului-comoară”, Editura Biblioteca Apostrof, Cluj-Napoca, 2005 Vezi și Lista locurilor în Cluj-Napoca Lista monumentelor istorice din județul Cluj - C Legături externe Un proiect de transformare a Pieței Unirii în zonă pietonală, participant la concurs, locul II Localizare Piața Unirii pe harta Cluj-Napoca[nefuncțională] Imagini publicate pe Panoramio Grupul Statuar Matei Corvin conține un neadevăr istoric[nefuncțională], mai 2011, NapocaNews.ro Piața Unirii, cu Biserica Sf. Mihail și statuia lui Matia Corvin, cel mai cunoscut simbol al Clujului, 25 aprilie 2013, Florina Pop, Adevărul FOTO Centrul Clujului înainte de 1900: un car cu boi, un obelisc închinat împăratului de la Viena și un tramvai cu aburi care producea multe accidente, 3 aprilie 2013, Florina Pop, Adevărul Piața Unirii, simbolul Clujului, 6 septembrie 2011, Monika Krajnik, Adevărul Imagini Istoria unei piețe din Cluj-Napoca în fotografii. Piața Unirii Arhivat în 6 septembrie 2013, la Wayback Machine., 2013, Adevărul Galerie de imagini